A Második Bull Runi csatában Stuart lovassága Longstreet erőteljes támadását követte és annak szárnyát védelmezte vontatott tüzérségével. Stuart utasította Beverly Robertson dandártábornok dandárját, hogy üldözze a visszavonuló északiakat, de az öldöklő harcban John Buford dandártábornok északi lovasdandárja legyőzte Thomas T. Munford ezredes 2. Virginiai lovasezredét, míg Stuart két másik ezred küldésével meg nem támogatta. Buford dandárja sok újonccal soraiban a Lewis gázlón át vonult vissza, és a déli lovasság összességében 300 foglyot ejtett. Stuart egészen a Chantilly ütközettel véget érő hadjárat befejeztéig zaklatta a Washington felé visszavonuló északi menetoszlopokat.